1992L0080 — DA — 27.02.2010 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

RÅDETS DIREKTIV 92/80/EØF

af 19. oktober 1992

om indbyrdes tilnærmelse af afgifterne på andre former for forarbejdet tobak end cigaretter







RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 99, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger: ud fra følgende betragtninger: Afsnit I i direktiv 72/464/EØF ( 4 ) indeholder almindelige bestemmelser om punktafgifter på alle former for forarbejdet tobak; i direktivets afsnit II er der allerede fastsat særlige bestemmelser vedrørende cigaretter; for de øvrige former for forarbejdet tobak er der derimod endnu ikke fastsat særlige bestemmelser; i direktiv 79/32/EØF ( 5 ) er der fastsat definitioner på de forskellige kategorier af forarbejdet tobak; med henblik på gennemførelsen af det indre marked den 1. januar 1993 er det nødvendigt at fastsætte minimumspunktafgift for andre former for forarbejdet tobak end cigaretter; der bør gælde en ensartet afgiftsincidens for alle varer, der tilhører samme kategori forarbejdet tobak; med henblik på at gennemføre det indre marked er det mest hensigtsmæssigt at fastsætte en samlet minimumspunktafgift udtrykt som procentsats eller i beløb pr. kg eller pr. antal stk.; Den Italienske Republik og Kongeriget Spanien bør for tobaksruller af ren naturtobak, bortset fra cigaretter, i perioden indtil den 31. december 1998 kunne anvende en eventuel reduceret afgiftssats for cigarer og cigarillos; der bør indføres en fremgangsmåde, hvorefter de i dette direktiv fastsatte satser eller beløb regelmæssigt kan tages op til revision på grundlag af en rapport fra Kommissionen, hvori der tages hensyn til alle relevante faktorer; der bør indføres en ordning for omregning til national valuta af de enkelte beløb udtrykt i ecu — UDSTEDT FØLGENDE DIREKTIV:







Artikel 1

Følgende kategorier af forarbejdet tobak, der er fremstillet inden for Fællesskabet, eller som er indført fra tredjelande, underkastes i hver medlemsstat en minimumspunktafgift, der er fastsat i artikel 3:

a) cigarer og cigarillos

b) finskåren tobak til rulning af cigaretter

c) anden røgtobak.

Artikel 2

Med henblik på anvendelsen af dette direktiv defineres de i artikel 1 omhandlede varer i henhold til henholdsvis artikel 2, 4 og 4a i direktiv 79/32/EØF.

Artikel 3

▼M1

1. Medlemsstaterne anvender en punktafgift, der kan være:

a) enten en værdipunktafgift, beregnet på grundlag af de maksimale detailsalgspriser for hver vare, der frit er fastsat af de i Fællesskabet etablerede fabrikanter og importørerne fra tredjelande i overensstemmelse med artikel 9 i Rådets direktiv 95/59/EF af 27. november 1995 om forbrugsbeskatning af forarbejdet tobak bortset fra omsætningsafgift ( 6 ), eller

b) en specifik afgift udtrykt som et beløb pr. kg eller, for cigarer og cigarillos, alternativt pr. antal stykker, eller

c) en blandet afgift, omfattende et værdielement og et specifikt element.

Medlemsstaterne kan fastsætte et mindstebeløb for punktafgiften, såfremt punktafgiften enten er en værdiafgift eller en blandet afgift.

Den samlede punktafgift, udtrykt som en procentdel eller som et beløb pr. kg eller pr. antal stykker, skal være mindst lig med de minimumssatser eller minimumsbeløb, der er fastsat for:

— cigarer og cigarillos: 5 % af detailsalgsprisen inklusive alle afgifter eller 9 EUR pr. 1 000 stk. eller pr. kg

— finskåren tobak til rulning af cigaretter: 30 % af detailsalgsprisen inklusive alle afgifter eller 24 EUR pr. kg

— anden røgtobak: 20 % af detailsalgsprisen inklusive alle afgifter eller 18 EUR pr. kg.

Fra den 1. januar 2001 erstattes beløbene på 9 EUR, 24 EUR og 18 EUR i ovenstående tre led med henholdsvis 10 EUR, 25 EUR og 19 EUR.

▼M2

Fra den 1. juli 2002 skal den samlede punktafgift, der anvendes på finskåren tobak til rulning af cigaretter, være mindst lig med 32 % af detailsalgsprisen inklusive alle afgifter eller 27 EUR pr. kg.

Fra den 1. juli 2003 skal den samlede punktafgift være mindst lig med følgende satser eller minimumsbeløb:

a) for cigarer eller cigarillos: 5 % af detailsalgsprisen inklusive alle afgifter eller 11 EUR pr. 1 000 stk. eller pr. kg

b) for finskåren tobak til rulning af cigaretter: 33 % af detailsalgsprisen inklusive alle afgifter eller 29 EUR pr. kg.

c) for anden røgtobak: 20 % af detailsalgsprisen inklusive alle afgifter eller 20 EUR pr. kg.

Fra den 1. juli 2004 skal den samlede punktafgift, der anvendes på finskåren tobak til rulning af cigaretter, være mindst lig med 36 % af detailsalgsprisen inklusive alle afgifter eller 32 EUR pr. kg.

▼M4

Fra den 1. januar 2011 udgør den samlede punktafgift (specifik afgift og/eller værdiafgift eksklusiv moms) for finskåren tobak til rulning af cigaretter mindst 40 % af den vejede gennemsnitlige detailsalgspris for finskåren tobak til rulning af cigaretter, der overgår til frit forbrug, eller mindst 40 EUR pr. kg.

Fra den 1. januar 2013 udgør den samlede punktafgift (specifik afgift og/eller værdiafgift eksklusiv moms) for finskåren tobak til rulning af cigaretter mindst 43 % af den vejede gennemsnitlige detailsalgspris for finskåren tobak til rulning af cigaretter, der overgår til frit forbrug, eller mindst 47 EUR pr. kg.

Fra den 1. januar 2015 udgør den samlede punktafgift (specifik afgift og/eller værdiafgift eksklusiv moms) for finskåren tobak til rulning af cigaretter mindst 46 % af den vejede gennemsnitlige detailsalgspris for finskåren tobak til rulning af cigaretter, der overgår til frit forbrug, eller mindst 54 EUR pr. kg.

Fra den 1. januar 2018 udgør den samlede punktafgift (specifik afgift og/eller værdiafgift eksklusiv moms) for finskåren tobak til rulning af cigaretter mindst 48 % af den vejede gennemsnitlige detailsalgspris for finskåren tobak til rulning af cigaretter, der overgår til frit forbrug, eller mindst 60 EUR pr. kg.

Fra den 1. januar 2020 udgør den samlede punktafgift (specifik afgift og/eller værdiafgift eksklusiv moms) for finskåren tobak til rulning af cigaretter mindst 50 % af den vejede gennemsnitlige detailsalgspris for finskåren tobak til rulning af cigaretter, der overgår til frit forbrug, eller mindst 60 EUR pr. kg.

Den vejede gennemsnitlige detailsalgspris beregnes i forhold til den samlede værdi af den finskårne tobak til rulning af cigaretter, der overgår til frit forbrug, på grundlag af detailsalgsprisen inklusive alle afgifter divideret med den samlede mængde finskåren tobak til rulning af cigaretter, der overgår til frit forbrug. Den fastsættes senest den 1. marts hvert år på grundlag af data vedrørende alle cigaretter, der er overgået til frit forbrug det foregående kalenderår.

Fra den 1. januar 2011 skal den samlede punktafgift udtrykt som en procentdel, som et beløb pr. kg eller for et givet antal styk mindst svare til følgende:

a) for cigarer og cigarillos: 5 % af detailsalgsprisen inklusive alle afgifter eller 12 EUR pr. 1 000 stk. eller pr. kg

b) for anden røgtobak end finskåren tobak til rulning af cigaretter: 20 % af detailsalgsprisen inklusive alle afgifter eller 22 EUR pr. kg.

▼B

2. De i stk. 1 omhandlede satser eller beløb gælder for alle varer, der tilhører samme kategori forarbejdet tobak, og der foretages ikke inden for den enkelte kategori nogen sondring på grundlag af varernes kvalitet, frembydning, oprindelse eller fremstillingsmaterialer eller på grundlag af virksomhedernes art alle andre kriterier.

3. Den Italienske Republik og Kongeriget Spanien kan for tobaksruller af ren naturtobak, bortset fra cigaretter, i perioden indtil den 31. december 1998 anvende en sats eller et beløb, der ligger indtil 50 % under den normale nationale punktafgiftssats for cigarer og cigarillos, og som kan ligge under den minimumssats, der er omhandlet i stk. 1.

▼M4

4. Som afvigelse fra stk. 1, kan Den Franske Republik fortsætte med fra den 1. januar 2010 og indtil den 31. december 2015 at anvende en reduceret punktafgiftssats på andre former for forarbejdet tobak end cigaretter, der overgår til frit forbrug i Korsikas departementer. Denne sats er fastsat således:

a) for cigarer og cigarillos: mindst 10 % af salgsprisen inklusive alle afgifter

b) for finskåren tobak til rulning af cigaretter: — indtil den 31. december 2012 mindst 27 % af salgsprisen inklusive alle afgifter — fra den 1. januar 2013 mindst 30 % af salgsprisen inklusive alle afgifter — fra den 1. januar 2015 mindst 35 % af salgsprisen inklusive alle afgifter

c) for anden røgtobak: mindst 22 % af salgsprisen inklusive alle afgifter.

Artikel 4

1. Hvert fjerde år forelægger Kommissionen Rådet en rapport og eventuelt et forslag om punktafgiftssatsen og -strukturen i dette direktiv.

I Kommissionens rapport indgår hensynet til et velfungerende indre marked, realværdien af punktafgiftssatserne og traktatens bredere målsætninger.

2. Rapporten i stk. 1 baseres navnlig på oplysningerne fra medlemsstaterne.

3. Kommissionen udarbejder efter proceduren i artikel 43 i Rådets direktiv 2008/118/EF af 16. december 2008 om den generelle ordning for punktafgifter ( 7 ) en liste over statistiske data, der er nødvendige for udarbejdelsen af rapporten, med undtagelse af data vedrørende fysiske eller juridiske personer. Bortset fra data, der er let tilgængelige for medlemsstaterne, omhandler listen kun data, som kan indsamles og opstilles uden en uforholdsmæssig administrativ byrde for medlemsstaterne.

4. Kommissionen må ikke offentliggøre eller på anden måde udbrede disse data, hvis det ville føre til afsløring af en erhvervsmæssig, industriel eller faglig hemmelighed.

▼B

Artikel 5

▼M4

1. Kommissionen offentliggør en gang om året værdien af euroen i nationale valutaer, der skal anvendes på beløbene for den samlede punktafgift.

De valutakurser, der anvendes, er dem, der gælder den første arbejdsdag i oktober, og som offentliggøres i Den Europæiske Unions Tidende; de finder anvendelse fra den 1. januar i det følgende kalenderår.

▼B

2. Medlemsstaterne kan opretholde de punktafgiftsbeløb, som gælder ved den i stk. 1 omhandlede årlige tilpasning, såfremt omregningen af punktafgiftsbeløbene udtrykt i ecu medfører en forhøjelse af punktafgifterne udtrykt i national valuta på under 5 % eller under 5 ECU, idet det laveste af disse to beløb er gældende.

Artikel 6

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1992. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen de vigtigste nationale retsforskrifter, som de vedtager på det område, der er omfattet af dette direktiv.

Artikel 7

Dette direktiv er rettet til medlemsstaterne.